Prečišćeni tekst Odluke o izgradnji lokalnih objekata od opšteg interesa obuhvata sljedeće propise:
1. Odluka o izgradnji lokalnih objekata od opšteg interesa ("Službeni list Crne Gore - opštinski propisi", br. 018/14 od 20.06.2014),
2. Odluka o dopuni Odluke o izgradnji lokalnih objekata od opšteg interesa ("Službeni list Crne Gore - opštinski propisi", br. 042/15 od 27.11.2015),
3. Odluka o izmjeni i dopuni Odluke o izgradnji lokalnih objekata od opšteg interesa ("Službeni list Crne Gore - opštinski propisi", br. 028/16 od 15.06.2016),
4. Odluka o izmjenama i dopunama Odluke o izgradnji lokalnih objekata od opšteg interesa ("Službeni list Crne Gore - opštinski propisi", br. 007/21 od 26.03.2021),
5. Odluka o izmjenama i dopunama Odluke o izgradnji lokalnih objekata od opšteg interesa ("Službeni list Crne Gore - opštinski propisi", br. 032/23 od 06.07.2023),
6. Odluka o dopuni Odluke o izgradnji lokalnih objekata od opšteg interesa ("Službeni list Crne Gore - opštinski propisi", br. 001/24 od 05.01.2024),
7. Odluka o izmjeni Odluke o izgradnji lokalnih objekata od opšteg interesa ("Službeni list Crne Gore - opštinski propisi", br. 026/24 od 10.05.2024),
8. Odluka o izmjenama i dopunama Odluke o izgradnji lokalnih objekata od opšteg interesa ("Službeni list Crne Gore - opštinski propisi", br. 025/25 od 06.06.2025), u kojima je naznačen njihov dan stupanja na snagu.
ODLUKA
o izgradnji lokalnih objekata od opšteg interesa
("Službeni list Crne Gore - opštinski propisi", br. 018/14 od 20.06.2014, 042/15 od 27.11.2015, 028/16 od 15.06.2016, 007/21 od 26.03.2021, 032/23 od 06.07.2023, 001/24 od 05.01.2024, 026/24 od 10.05.2024, 025/25 od 06.06.2025)
I OPŠTE ODREDBE
Član 1
Ovom Odlukom propisuju se uslovi i postupak izgradnje lokalnih objekata od opšteg interesa.
Član 2
Izgradnja lokalnih objekata od opšteg interesa je skup radnji koji obuhvata određivanje lokacije sa elementima urbanističko tehničkih uslova za izradu glavnog projekta, reviziju glavnog projekta, izdavanje odobrenja za građenje, građenje objekta i izdavanje odobrenja za upotrebu objekta.
Izgradnja lokalnih objekata od opšteg interesa spada u grupu poslova od neposrednog interesa za lokalno stanovništvo.
Član 2a
Komunikacija u oblasti izgradnje lokalnih objekata od opšteg interesa obavlja se elektronskim putem u skladu sa zakonom kojim se uređuje elektronska uprava, elektronska identifikacija, elektronski potpis i elektronski dokument.
Član 3
Lokalnim objektima od opšteg interesa, u smislu ove Odluke, smatraju se:
   1) vodovodna, telekomunikaciona i kanalizaciona infrastruktura;
   2) opštinski putevi (lokalni i nekategorisani) i prateći objekti;
   3) ulice u naseljima i trgovi;
   4) parking prostori;
   5) pijace;
   6) gradska groblja;
   7) podzemni i nadzemni prolazi;
   8) javne garaže;
   9) objekti distributivni mreže naponskog nivoa do 35 kV trafostanice i vodovi od 110 kV ili manje,
   10) rasklopna postrojenja, javna rasvjeta;
   11) solarne elektrane od 1MW do 5MW,
   12) sportski objekti;
   13) javne i zelene površine i gradski parkovi;
   14) objekti privrednog razvoja (slobodne zone, komunalno-servisni objekti i servisne zone pumpne stanice);
   15) objekti ruralnog razvoja (poljoprivrede, stočarstva, vinogradarstva, voćarstva i ribarstva).
II ODREĐIVANJE LOKACIJE SA ELEMENTIMA URBANISTIČKO TEHNIČKIH USLOVA ZA IZRADU GLAVNOG PROJEKTA
Član 4
Lokacija za izgradnju lokalnog objekta od opšteg interesa (u daljem tekstu: lokacija), u smislu ove odluke, je mjesto na teritoriji Opštine Tivat na kojem se izvode radovi na izgradnji lokalnog objekta od opšteg interesa.
Član 5
Odluku o pristupanju izgradnji lokalnog objekta od opšteg interesa može donijeti Predsjednik opštine na osnovu inicijative investitora, poštujući načela uredjenja prostora i izgradnje objekata i uskladjenost sa posebnim propisima.
Član 6
Odluka iz člana 5 ove Odluke sadrži:
   1) vrstu lokalnog objekta od opšteg interesa;
   2) lokaciju za izgradnju lokalnog objekta od opšteg interesa odnosno grafički prikaz lokacije na katastarskoj podlozi urađen od strane ovlašćene geodetske organizacije;
   3) programski zadatak sa elementima urbanističko tehničkih uslova;
   4) druge podatke od interesa za izradu glavnog projekta u skladu sa posebnim propisima.
Član 7
Lokacija u smislu člana 6 stav 1 tačka 2 ove Odluke može se odrediti pod uslovom da:
   - ne ugrožava susjedne objekte i ambijentalne vrijednosti
   - se zasniva na održivosti razvoja u skladu sa kojim se podstiče privredni i socijalni razvoj
   - se poštuje načelo javnosti u skladu sa kojim javnost ima pravo da učestvuje u postupku izrade, kao i da se obavještava i podstiče učešće javnosti.
Član 8
Programski zadatak sa elementima urbanističko tehničkih uslova priprema nadležni organ za uredjenje prostora u skladu sa članom 7 ove Odluke.
Za potrebe izrade Programskog zadatka iz stava 1 ovoga člana nadležni organ može pribaviti mišljenja institucija za koje cijeni da mogu biti od značaja za izradu programskog zadatka.
Nacrt Programskog zadatka iz stava 1 ovoga člana zajedno sa Odlukom o pristupanju izgradnji lokalnog objekta od opšteg interesa stavlja se na javnu raspravu u trajanju od najmanje 7 dana.
Javna rasprava iz stava 2 ovog člana oglašava se na sajtu Opštine Tivat najmanje jednom lokalnom mediju.
Nakon završene javne rasprave nadležni organ za uredjenje prostora dužan je da sačini izvještaj o javnoj raspravi i da ga objavi na sajtu Opštine Tivat.
Odluku o izgradnji lokalnog objekta od opšteg interesa donosi Skupština opštine.
Odluka o izgradnji lokalnog objekta od opšteg interesa objavljuje se na sajtu Opštine Tivat i najmanje jednom lokalnom mediju.
III GLAVNI PROJEKAT
Član 9
Glavni projekat, u smislu ove odluke, izrađuje se za potrebe izdavanja odobrenja za građenje lokalnog objekta od opšteg interesa, kao i za građenje tog objekta.
Glavni projekat izrađuje se odnosno reviduje na osnovu Odluke iz člana 4 stav 2 ove odluke, a u skladu sa važećim tehničkim normativima, standardima i normama kvaliteta propisanim odredbama Zakona o izgradnji objekata (u daljem tekstu: Zakon).
Glavnini projektom može se odrediti i faznost (tehničko-tehnološka i funkcionalna cjelina) građenja objekta.
IV ODOBRENJE ZA GRAĐENJE LOKALNIH OBJEKATA OD OPŠTEG INTERESA
Član 10
Lokalni objekti od opšteg interesa mogu se graditi na osnovu odobrenja za građenje (u daljem tekstu: odobrenje) i revidovanog glavnog projekta.
Odobrenje za građenje objekta iz člana 3 ove odluke izdaje organ lokalne uprave nadležan za poslove izgradnje objekata.
Odobrenje iz stava 2 ovog člana izdaje se u formi rješenja.
Član 11
Odobrenje za građenje se izdaje na osnovu sljedeće dokumentacije:
   1) odluke iz člana 8 stav 6 ove odluke;
   2) glavnog projekta ovjerenog u skladu sa zakonom:
   3) izvještaja o pozitivnoj reviziji glavnog projekta;
   4) dokaza o pravu svojine, odnosno drugom pravu na građevinskom zemljištu (list nepokretnosti, ugovor o koncesiji, ugovor o zakupu, notarski ovjerena saglasnost ili izjava volje vlasnika zemljišta upisane u "G" listu lista nepokretnosti i drugi dokazi o pravu na građenje na zemljištu);
   5) saglasnosti, mišljenja i drugih dokaza utvrđenih posebnim propisima.
Ukoliko nadležni organi, odnosno institucije, ne dostave dokaze iz stava 1 tačka 5 ovog člana u roku od 15 (petnaest) dana od dana prijema zahtjeva za njihovo dostavljanje smatraće se da su saglasni sa revidovanim glavnim projektom.
Nadležni organ za izdavanje odobrenja dužan je da ovjeri glavni projekat u skladu sa zakonom.
Član 12
Odobrenje se izdaje u roku od 60 (šezdeset) dana od dana podnošenja zahtjeva.
Odobrenje sadrži, naročito: osnovne podatke o podnosiocu zahtjeva; podatke o lokaciji i odluci iz člana 8 stav 6 ove odluke.
V GRAĐENJE LOKALNIH OBJEKATA OD OPŠTEG INTERESA
Član 13
Građenje objekta iz člana 3 ove odluke može se započeti na osnovu odobrenja i revidovanog glavnog projekta.
Građenje objekta iz stava 1 ovog člana, odnosno izvođenje pojedinih radova na građenju tog objekta vrši se u skladu sa odredbama Zakona.
VI ODOBRENJE ZA UPOTREBU LOKALNIH OBJEKATA OD OPŠTEG INTERESA
Član 14
Investitor je dužan da prije početka korišćenja objekta, podnese zahtjev za izdavanje upotrebne dozvole, najkasnije u roku od 7 dana od dana završetka radova.
Odobrenje za upotrebu izdaje organ lokalne uprave nadležan za poslove izgradnje objekata.
Odobrenje iz stava 2 ovog člana izdaje se rješenjem.
Član 15
Briše se. (Odluka o izmjenama i dopunama Odluke o izgradnji lokalnih objekata od opšteg interesa, "Sl. list CG - OP", br. 25/25)
Član 16
Briše se. (Odluka o izmjenama i dopunama Odluke o izgradnji lokalnih objekata od opšteg interesa, "Sl. list CG - OP", br. 25/25)
Član 17
Na postupak izdavanja upotrebne dozvole, kao i u pogledu tehničkog pregleda, ovlašćenja za njegovo vršenje, pripreme izvještaja o tehničkom pregledu i postupanja po izvještaju shodno se primjenjuju odredbe Zakona o izgradnji objekata.
VII NADZOR
Član 18
Nadzor nad sprovođenjem ove odluke vrši organ lokalne uprave nadležan za poslove uređenja prostora i izgradnje objekata.
Poslove inspekcijskog nadzora nad sprovođenjem ove odluke vrši građevinski inspektor.
VIII ZAVRŠNE ODREDBE
Član 19
Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".